section_heading: Radnja
paragraph_text: Nela Zlatar je ohola žena opsjednuta imidžom obitelji i nastavkom cijenjene loze Zlatarevih. Uvjerena je da se Lara približila Jakovu samo kako bi ušla u njihovu obitelj i kako bi uništila Jakovljevu karijeru kapetana plovidbe. Spletom okolnosti, Jakov odlazi na brod umjesto svog oca i preuzima funkciju kapetana. Prije isplovljavanja, zaprosi Laru i iste večeri se tajno vjenčaju. Jakov odvede Laru u kuću Zlatarevih i svima obznani da je ona sada njegova zakonita žena. Larin svijet se mijenja i sve više počinje sličiti paklu. Ne preostaje joj ništa drugo nego čekati Jakovljev povratak. U međuvremenu je prepuštena na milost i nemilost Jakovljeve majke Nele i mlađe sestre Nikol.